E deroù ar chantved-mañ, e voe degemeret reizhiad Ar Gonideg gant skrivagnerien Vreizh, anezho dileuridi ar rannyezhoù kernevek (K), leonek (L) ha, da choude, tregeriek (T), a-benn ma vije tu den em intent etre ar ranyezhoù-se. Se a zo bet ganedigezh an doare-skrivañ KLT e 1908. Er memez  koulz e pleustre gouizieien bro-Wened war un doare-skrivañ rannyezhel distag, a cheller gwelet e-barzh kazetenn Dihunamb.